recursal/SuperWikiNEXT-32B huggingface dataset:
**இந்திரஜித் குமாரசுவாமி** (*Indrajit Coomaraswamy*, பிறப்பு: ஏப்ரல் 3, 1950) இலங்கைத் தமிழ் பொருளியலாளர் ஆவார். இவர் இலங்கை மத்திய வங்கியின் 14-வது ஆளுநராக 2016 முதல் 2019 வரை பணியாற்றினார். இவர் பொதுநலவாய தலைமைச் செயலக பொருளாதார விவகாரங்களுக்கான முன்னாள் பணிப்பாளராகப் பணியாற்றியவர்.

வாழ்க்கைக் குறிப்பு
-------------------

இந்திரஜித் 1950 ஏப்ரல் 3 இல் கொழும்பு நகரில், ராஜேந்திரா குமாரசுவாமி, விஜயமணி ஆகியோருக்குப் பிறந்தார். ராதிகா குமாரசுவாமி இவருடன் உடன்பிறந்தவர். இவரது தந்தை வழி பேரனார் செல்லப்பா குமாரசுவாமி மேலவை உறுப்பினராக இருந்தவர். தாய்வழிப் பேரனார் எஸ். கே. விஜயரத்தினம் நீர்கொழும்பு நகரசபைத் தலைவராக இருந்தவர். விஜயரத்தினம் இந்து மத்திய கல்லூரியை நிறுவியவர்.

கொழும்பு றோயல் கல்லூரி, இங்கிலாந்து ஹரோ பள்ளி ஆகியவற்றில் கல்வி கற்று பின்னர் கேம்பிரிச்சுப் பல்கலைக்கழகத்தில் இளநிலைப் பட்டம் பெற்றார். பின்னர் இங்கிலாந்து சசெக்சு பல்கலைக்கழகத்தில் கலாநிதிப் பட்டம் பெற்றார். 1973 முதல்; 1989 வரை இலங்கை மத்திய வங்கியில் பணியாற்றினார். 1990 முதல் 2008 வரை பொதுநலவாய தலைமைச் செயலத்தில் பொருளாதாரப் பிரிவின் பணிப்பாளராகவும், பொதுச் செயலாளர் பிரிவில் துணைப் பணிப்பாளராகவும் பணியாற்றினார்.

துடுப்பாட்டம்
-------------

1971, 1972 களில் கேம்பிரிச்சுப் பல்கலைக்கழக துடுப்பாட்ட அணியில் சேர்ந்து முதல்-தரத் துடுப்பாட்டப் போட்டிகளில் விளையாடினார். அத்துடன் கேம்பிரிச்சுப் பல்கலைக்கழகத்தின் ரக்பி அணியிலும் விளையாடினார். 1974 ஆசியாத் போட்டிகளில் இலங்கை ரக்பி அணிக்குத் தலைமை தாங்கினார். கொழும்பு தமிழ் யூனியன் கழகத்திற்காகவும் துடுப்பாட்டப் போட்டிகளில் விளையாடினார்.

குடும்பம்
---------

குமாரசுவாமி தாரா டி பொன்சேகா என்பவரைத் திருமணம் புரிந்தார். இவர்களுக்கு இம்ரன், அர்ஜுன் என இரு பிள்ளைகள் உள்ளனர்.

மேற்கோள்கள்
-----------

1. 1 2 3  "The man who led Sri Lanka to its rugby glory". சண்டே டைம்சு. 5 செப்டம்பர் 2004. 2 சூலை 2016 அன்று பார்க்கப்பட்டது.
2. ↑  "Dr. Indrajit Coomaraswamy new Central Bank Governor". டெய்லி நியூஸ். 2 சூலை 2016. 2 சூலை 2016 அன்று பார்க்கப்பட்டது.
3. ↑  "Indrajit Coomaraswamy". ESPNcricinfo.
4. ↑  "Indrajit Coomaraswamy". The Cricketer. 2016-08-17 அன்று மூலம் பரணிடப்பட்டது. 2016-07-04 அன்று பார்க்கப்பட்டது.
5. 1 2 3  எஸ். ஆறுமுகம் (1997). *Dictionary of Biography of the Tamils of Ceylon*. பக். 43. .
6. 1 2  Weerakoon, Bradman (31 சூலை 2005). "Remembering Raju Coomaraswamy". *தி ஐலண்டு (இலங்கை)*. .
7. 1 2  Balachandran, P. K. (2 சூலை 2016). "Coomaraswamy is compromise choice for Lankan Central Bank Governorship". *தி நியூ இந்தியன் எக்சுபிரசு*. .
8. 1 2  Ladduwahetty, Ravi (13 டிசம்பர் 2012). "‘Dr Manmohan Singh was committed to non-interference with Asian economies’". *தி ஐலண்டு (இலங்கை)*. Archived from the original on 2018-12-01. .
9. ↑  Indrajit Coomaraswamy, கிரிக்கின்ஃபோ
10. ↑  Wijesekera, Bernie (4 செப்டம்பர் 2005). "Indrajith still a humble soul". *சண்டே டைம்சு*. .
11. 1 2 3  David, Anusha (19 March 2015). "Indrajit Coomaraswamy". *life.lk*. .
**டிரையுண்ட் மலை** *(Triund\_Hill)* (இந்தி : त्रिउंड) அல்லது **திரையூந்து மலை** இந்தியாவின் இமாச்சலப் பிரதேசம் மாநிலத்தின் காங்கரா மாவட்டத்திலுள்ள ஒரு சிறிய மலை ஆகும். டிரையுண்ட் மலை தரம்காட்டின் பகுதியாகும். தவுலாதர் பகுதியின் அடிவாரத்தில் டிரையுண்ட் உள்ளது. இது 2,828 மீ உயரத்தில் உள்ளது. தர்மசாலாவின் **கிரீடத்தில் சூட்டிய அருமணி** என டிரையுண்ட்டைக் கூறுவர்.

டிரையுண்ட் மலை
--------------

டிரையுண்ட் பச்சைப் புல் நிறைந்த ஒரு பெரிய வெளி. கண்ணைக் கவரும் வலிமையான தாலுகாத்தர் சிலைகள் காணப்படுகின்றன.

போக்குவரத்து
------------

சாலை வழியாக பதான்கோட்டிலிருந்து காக்கல் சென்று பின் தர்மசாலாவை அடையலாம். மேலும் புது தில்லியிலிருந்து சண்டிகார் சென்று காங்கரா வழியாக தர்மசாலாவை அடையலாம்.ஜசூர், பரோர் ஆகிய தொடருந்து நிலையங்கள் டிரையுண்டுக்கு அருகில் உள்ளன. இவை குறுகிய இருப்புத் தடத்தில் உள்ளன. அகல இருப்புத் தடத்தில் டிரையுண்டுக்கு அருகிலுள்ள தொடருந்து நிலையம் பதான்கோட் ஆகும்.காக்கல் விமான நிலையத்திலிருந்து (காங்கரா விமான நிலையம் என்றும் அழைக்கப்படுகிறது) காக்கல் சென்றும் பின் தர்மசாலாவை அடையலாம்.

மலை ஏற்றம்
----------

இங்கு மலையேற்றம் ஒரு பொழுதுபோக்காக உள்ளது. மலைஏற்றம் செல்பவர்களுக்கு ஏற்ற காலம் மார்ச் முதல் மே வரை மற்றும் செப்டம்பர் முதல் டிசம்பர் வரை ஆகும். ஜனவரி, பிப்ரவரி மாதங்களில் பனிப்பொழிவு அதிகம் பயணம் மிக அரிது. ஜூன், ஜூலை மழைக்காலம். எனவே, பனிக்காலத்திலு மழைக்காலத்திலும் பயணத்தைத் தவிர்க்க வேண்டும்.

வெளி இணைப்புகள்
---------------

*
**சுவராஜ் வித்வான்** (Swaraj Vidwan) இந்தியாவைச் சேர்ந்த சமூக சேவகரும், சிறுபான்மை இனத்தவர்களுக்கான ஆர்வலரும் ஆவார். இவர் பட்டியல் சமூகத்தினருக்கான தேசிய ஆணையத்தில் உறுப்பினராக இருக்கிறார். பாதிக்கப்பட்ட மற்றும் ஓதுக்கப்பட்ட குழுக்களுடன் பணியாற்றியதற்காக இவருக்கு இந்திய அரசு நாரி சக்தி விருது வழங்கியது.

வாழ்க்கை
--------

இவர் பாதிக்கப்பட்ட மற்றும் ஓரங்கட்டப்பட்ட குழுக்களுடன் பணிபுரிகிறார். 2000 ஆம் ஆண்டில் இவர் உத்தரகாசியில் தனது வேலையைத் தொடங்கினார்.  உறுப்பினர்களை மேம்படுத்துவதற்காக 100க்கும் மேற்பட்ட சுய உதவிக்குழுக்களை அமைத்தார். மேலும் 160 ஏழைப் பெண்களின் திருமணத்திற்கான நிதியுதவியையும் ஏற்பாடு செய்தார். இவர் 1200 பெண்களுக்கு ஓய்வூதியம் வெறுவதற்கும், மேலும் 500 பெண்களுக்கு சுயதொழில் செய்வதற்கான நிதியையும் ஏற்பாடு செய்தார். பள்ளியில் சேர சிரமப்பட்ட 800 சிறுமிகளுக்கு பள்ளி புத்தகங்களையும், பள்ளிச் சீருடையும் பெற இவர் மூலம் பணம் கிடைத்தது. 

கோமுகம் பகுதியில் ஏற்பட்ட ஒரு பனிப்பாறையை 120 பேரைக் கொண்டு சுத்தம் செய்து சுற்றுச்சூழலை மேம்படுத்த இவர் ஏற்பாடு செய்தார். 2013 வட இந்தியா வெள்ளத்திற்குப் பிறகு பாதிக்கப்பட்ட மக்களுக்கு உதவ ஏற்பாடு செய்ய உதவினார். 

2015 இல் அனைத்துலக பெண்கள் தினத்தன்று இவருக்கு நாரி சக்தி விருது வழங்கப்பட்டது.  இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது.  அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார். 

பாலியல் பலாத்காரத்தால் பாதிக்கப்பட்டவர்களுக்கு வித்வான் உதவி வருகிறார்.  குறிப்பாக பாதிக்கப்பட்ட பட்டியலின சமூகத்தைச் சேர்ந்த வழக்குகளை காவல்துறையினர் புறக்கணிப்பதாக இவர் சந்தேகிக்கிறார்.  2018 ஆம் ஆண்டில் இவரும், பட்டியல் சமூகத்தினருக்கான தேசிய ஆணையமும் சேர்ந்து 16 வயதுகுட்பட்ட பாலியல் பலாத்காரத்திற்கு ஆளான ஒரு பெண் சார்பாக புகார் அளித்தனர். குற்றம் சாட்டப்பட்ட நபர் காவலில் இருக்கும்போது இறந்தார். அந்த நபரின் மரணம் உண்மையான குற்றவாளிகளை மறைத்துவிடக்கூடும் என்று இவர் சந்தேகித்தார்.

மேற்கோள்கள்
-----------

1. 1 2  "Citation by the Ministry of WCD". *Twitter* (ஆங்கிலம்). 2020-07-04 அன்று பார்க்கப்பட்டது.
2. ↑  Verma, Manish (in en). *Current Affairs Manual 2016*. .
3. ↑  DelhiMarch 9, IndiaToday in New; March 9, 2015UPDATED; Ist, 2015 14:43. "Stree Shakti Puraskar and Nari Shakti Puraskar presented to 6 and 8 Indian women respectively". *India Today* (ஆங்கிலம்). 2020-07-03 அன்று பார்க்கப்பட்டது.
4. ↑  "Nari Shakti Puraskar awardees full list". *Best Current Affairs*. 9 March 2017. 2020-07-04 அன்று பார்க்கப்பட்டது.
5. ↑  Kaundal, Roop Lal. "Swaraj Vidwan Questions HP Women Commissions Silence Over Blind Girl Rape – Hill Post" (ஆங்கிலம்). 2020-07-04 அன்று பார்க்கப்பட்டது.
6. ↑  "Schedule Caste victims get raw deal from Pune Police, says panel; top cop denies charges". *The Indian Express* (ஆங்கிலம்). 2017-08-24. 2020-07-04 அன்று பார்க்கப்பட்டது.
7. ↑  "Shimla Schoolgirl Case: NCSC Reprimands Police For 'Trying To Hush' Issue". *NDTV.com*. 2020-07-04 அன்று பார்க்கப்பட்டது.
இந்திரகாளியம் என்னும் பெயரில் இரண்டு இலக்கண நூல்கள் உள்ளன. முந்தியது இசைத்தமிழ் நூல். பிந்தியது பாட்டியல் நூல்.

இந்திரகாளியம் இசைத்தமிழ் நூல்
-----------------------------

இது பாரசவ முனிவரில் ஒருவரான யாமளேந்திரர் என்பவரால் செய்யப்பட்டது.

இந்திரகாளியம் - பாட்டியல் நூல்
------------------------------

**இந்திரகாளியம்** என்பது ஒரு பாட்டியல் நூல் ஆகும் இது இந்திர காளியார் என்பவரால் இயற்றப்பட்டது. இவர் ஒரு சாக்தர் என்று யாமள இந்திரர் என்ற பெயராலும், பாரசவர் என்ற காளி கோயில் பூசாரி ஜாதியாலும் அறியப்படுகிறார். இந்த நூல் இப்போது முழுமையாகக் கிடைக்கவில்லை. பன்னிரு பாட்டியலிலும், நவநீதப் பாட்டியலிலும் இருந்து இதன் 40 பாடல்கள் வரை எடுக்கப்பட்டுள்ளன. வச்சணந்திமாலை எனவும் வழங்கும் வெண்பாப் பாட்டியல் என்னும் பாட்டியல் நூல் இந்திரகாளியத்தை அதன் முதல் நூலாகக் குறிப்பிடுவதால் இந்நூல் அதற்கு முற்பட்டது ஆகும்.

குறிப்புகள்
-----------

1. ↑  மு. அருணாசலம், தமிழ் இலக்கிய வரலாறு – பத்தாம் நூற்றாண்டு, 2005 பக்கம் 197
2. ↑  இளங்குமரன், இரா. 2009. பக். 265.

உசாத்துணைகள்
------------

* அருணாசலம், மு. தமிழ் இலக்கிய வரலாறு – பத்தாம் நூற்றாண்டு, 2005
* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
குளுக்கோசின் தாழ்த்தும் வடிவம்
தாழ்த்தும் வெல்லம் வெல்ல வகைகளில் ஒன்றே. அல்டிகைடு குழு ஒன்றைக் கொண்டுள்ள அல்லது அல்டிகைடு குழு ஒன்றை சமபகுதியத்தன்மை மூலம் உருவாக்கக்கூடிய சீனி/ வெல்ல வகைகளே **தாழ்த்தும் வெல்லங்கள்** ஆகும். இவ்வெல்லங்களில் உள்ள அல்டிகைடு குழு இலத்திரன்களை வழங்கி ஏனைய பொருட்களைத் தாழ்த்தும் வல்லமை உடையது. பெனடிக்ட் கரைசல் மூலம் சீனியைச் சோதனை செய்யும் போது தாழ்த்தும் வெல்லங்களே இலகுவில் அடையாளம் காணப்படுகின்றன. அல்டிகைடு அற்ற அல்லது அல்டிகைட்டுக்களைத் தோற்றுவிக்க முடியாத வெல்லங்கள் அமிலத்தால் பிணைப்பு உடைக்கப்பட்ட பின்னரே இச்சோதனையில் நேர் முடிவைத் தருகின்றன. இவ்வாறான சுக்ரோசு போன்ற கீட்டோஸ் குழுவுடைய வெல்லங்கள் தாழ்த்தா வெல்லங்களாகும்.

வேதியியல்
---------

தாழ்த்தப்படக்கூடிய பொருட்கள் காணப்பட்டால் அல்டிகைடு இலத்திரன்களை இவ்வெல்லங்கள் வழங்கி ஒக்சியேற்றமடையும். அல்டிகைடு உள்ள வெல்லங்கள் அல்டோசு என்றும், கீட்டோன் குழு உள்ள வெல்லங்கள் கீட்டோசு எனவும் அழைக்கப்படும். ஃப்ரக்டோசு போன்ற கீட்டோசு வெல்லங்கள் ஒரு கார ஊக்கியின் கீழேயே அல்டிகைடு குழுவை உருவாக்கி ஏனைய வேதியியல் பொருட்களைத் தாழ்த்துகின்றது.

உதாரணங்கள்
----------

மோல்டோசின் தாழ்த்தக்கூடிய வடிவத்துக்கு மாறல்
குளுக்கோசு, கலக்டோசு, கிளிசரல்டிகைட் ஆகிய ஒருசக்கரைட்டுகளும், மோல்டோசு, லக்டோசு ஆகிய இருசக்கரைட்டுகளும் தாழ்த்தும் வெல்லங்களாகும். மோல்டோசு மற்றும் லக்டோசுக்களின் வளைய மூலக்கூற்றுக் கட்டமைப்பில் அல்டிகைட்டுக்களாகத் திறக்கக்கூடிய தன்மை இருப்பதால் இவற்றுக்கும் தாழ்த்தும் பண்பு உள்ளது. ட்ரெஹாலோசு மற்றும் சுக்ரோசு ஆகிய இருசக்கரைட்டுகளால் அல்டிகைட்டுக் குழுவை உருவாக்க முடியாததால் இவை தாழ்த்தா வெல்லங்களாகும்.

தாழ்த்தும் வெல்லத்துக்கான சோதனை
-------------------------------

நீல நிறமான பெனடிக்ட் கரைசல் அல்லது பீலிங்கின் கரைசல் ஆகியவற்றைப் பயன்படுத்தி தாழ்த்தும் வெல்லங்களுக்கான சோதனையை மேற்கொள்ளலாம். தாழ்த்தும் வெல்லங்கள் இச்சோதனைக் கரைசல்களிலுள்ள Cu2+ அயனை Cu+ அயனாகத் தாழ்த்துகின்றது. இவ்வாறு தோன்றும் Cu+ நீரில் கரையாத Cu2O ஐத் தோற்றுவிக்கும். இது செந்நிற வீழ்படிவாகத் தோன்றி தாழ்த்தும் வெல்லம் கரைசலில் உள்ளதை உறுதிப்படுத்துகின்றது.

சுக்ரோசு (சாதாரண சீனி) ஒரு தாழ்த்தும் வெல்லமல்ல. எனவே நேரடியாக வெல்லச் சோதனைக்குட்படுத்தப்பட்டால் சிவப்பு நிறமாற்றத்தைக் காட்டாது. எனவே இவ்வாறான தாழ்த்தா வெல்லங்கள் ஐதான ஐதரோகுளோரிக் அமிலம் மூலம் நீரேற்றப்பட்டு பின்னர் காரம் (NaOH ஐப் பயன்படுத்தலாம்) ஒன்றின் மூலம் கரைசலை நடுநிலையாக்கி பின்னரே வெல்லச்சோதனைக்கு உட்படுத்தப்படுகின்றது.
**தண்டுவட நரம்பு** என்பது ஒரு கலப்பு நரம்பு ஆகும். இது உடலுக்கும் தண்டுவடத்திற்கும் இடையே இயக்கு, உணர்ச்சி மற்றும் தன்னியக்க சமிக்ஞைகளை எடுத்துச்செல்கின்றன. மனித உடலில் 31 இணை தண்டுவட நரம்புகள் முள்ளந்தண்டு வடத்திலிருந்து பக்கத்திற்கு ஒன்றாக முள்ளந்தண்டு நிரல் ஊடே வெளியேருகின்றன. தண்டுவட நரம்புகள் முள்ளந்தண்டு நிரல்லில் உள்ள எலும்களான கழுத்து முள்ளந்தண்டெலும்புகள், நெஞ்சு முள்ளந்தண்டெலும்புகள், நாரி முள்ளந்தெண்டெலும்புகள், திருவெலும்பு மற்றும் வாலெலும்பு என அவைகளின் பெயர்களினாலேயை அழைக்கப்படுகிறது. இவைகள் முறையே 8 இணை **கழுத்து தண்டுவட நரம்புகள்**, 12 இணை **நெஞ்சு தண்டுவட நரம்புகள்**, 5 இணை **நாரி தண்டுவட நரம்புகள்**, 5 இணை **திருவெலும்பு தண்டுவட நரம்புகள்** மற்றும் 1 இணை **வாலெலும்பு தண்டுவட நரம்பு** ஆகும். தண்டுவட நரம்புகள் புற நரம்பு மண்டலத்தின் பகுதிகள் ஆகும்.

அமைப்பு
-------

தண்டுவட நரம்பு
தண்டுவட நரம்பின் அமைவிடம்
அணைத்து தண்டுவட நரம்புகளும் கலப்பு நரம்புகள் ஆகும். தண்டுவட நரம்பு வயிற்றுப்புற நரம்பு வேர் மற்றும் முதுகுப்புற நரம்பு வேர் இணைவதன் மூலம் உருவாகிறது. முதுகுப்புற நரம்பு வேர் உட்காவும் நரம்பு இழைகளையும் வயிற்றுப்புற நரம்பு வேர் வெளிக்காவும் நரம்பு இழைகளையும் கொண்டது. எனவே தண்டுவட நரம்புகள் உடலுக்கும் முள்ளந்தண்டு வடத்திற்கும் இடையே சமிக்ஞைகளை கடத்துகிறது. தண்டுவட நரம்புகள் முள்ளந்தண்டு வடத்திலிருந்து அடுத்தடுத்த முள்ளந்தண்டு எலும்புகள் உருவாக்கும் துளை வழியே வெளியேறுகிறது. ஆனால் முதல் இணை தண்டுவட நரம்புகள் **சி1** பிடர் எலும்புக்கும் மற்றும் அட்லசுக்கும் இடையேயுள்ள துளை வழியாக வெளியேறுகிறது.

தண்டுவட நரம்பின் அமைப்பு  
1. Somatic efferent.  
2. Somatic afferent.  
3,4,5. Sympathetic efferent.  
6,7. Sympathetic afferent
முள்ளந்தண்டு நிரலின் வெளியே தண்டுவட நரம்புகள் இரு கிளைகளாக பிரிகின்றன அவைகள் முறையை முதுகுப்புற கிளை மற்றும் வயிற்றுப்புற கிளை ஆகும். முதுகுப்புற கிளை உடலின் பின்புறத்திற்கு இயக்கு விசை, உணர்வு, தானியக்கு சமிக்ஞைகளை கடத்துகிறது. வயிற்றுப்புற கிளை உடலின் முன்புறம், கை மற்றும் கால் பகுதிகளுக்கு இயக்கு விசை, உணர்வு, தானியக்கு சமிக்ஞைகளை கடத்துகிறது.

  

சில வயிற்றுப்புற கிளை தண்டுவட நரம்புகள் அடுத்தடுத்த வயிற்றுப்புற கிளைகளுடன் சேர்ந்து தண்டுவட நரம்பு பின்னலகளை உருவாக்கி ஒன்றாக உடல் பாகங்களை கட்டுப்படுத்துகின்றன.

### முக்கிய தண்டுவட நரம்பு பின்னல்கள்

மனித உடலில் உள்ள சில தண்டுவட நரம்பு பின்னல்கள் முறையே கழுத்து, மேற்கை, நாரி மற்றும் திருவெலும்பு தண்டுவட நரம்பு பின்னல் ஆகும்.

படங்கள்
-------

* கழுத்து எலும்புகழுத்து எலும்பு
* முள்ளந்தண்டு வடம்முள்ளந்தண்டு வடம்
* தண்டுவட நரம்புதண்டுவட நரம்பு
* உட்காவும் நரம்புஉட்காவும் நரம்பு
* முள்ளந்தண்டு வடம்முள்ளந்தண்டு வடம்
* முள்ளந்தண்டு வடம்முள்ளந்தண்டு வடம்
* தண்டுவட நரம்புதண்டுவட நரம்பு

மேற்கோள்கள்
-----------

1. ↑  "Spinal Nerves". National Library of Medicine. 12 April 2014 அன்று பார்க்கப்பட்டது.
2. ↑  1. **Anatomy, descriptive and surgical: Gray's anatomy**. Gray, Henry. Philadelphia : Courage Books/Running Press, 1974
3. ↑  2. **Clinically Oriented Anatomy**. Moore, Keith L. Philadelphia : Wolters Kluwer Health/Lippincott Williams & Wilkins, 2010 (6th ed)
**அந்நோவா** *(unnova)* என்பது ஒரு விண்மீன் தன் வாழ்நாளின் இறுதியாக தானாகவே வீழ்ச்சியடையும் போது நடைபெறும் ஒரு நிகழ்ச்சியாகும். இவ்வீழ்ச்சியின் போது குறுமீன் வெடிப்பு அல்லது மீயொளிர் விண்மீன் வெடிப்பு நிகழ்வுகளின் போது வெளிப்படும் ஆற்றலைப் போல பெரும் எண்ணிக்கையிலான துகள்கள் மற்றும் ஆற்றல் உமிழப்படுவதில்லை. ஆனால் மீயொளிர் விண்மீன் வெடிப்பு போலவே அந்நோவாவின் மையப்பகுதி ஒரு நொதுமி விண்மீன் அல்லது ஒரு கருந்துளையாக உருவாகிறது. விண்மீனின் வெளிப்புற பகுதியில் இருக்கும் பருப்பொருள், ஒப்பீட்டளவில் மெதுவாக அந்நோவாவின் மையப்பகுதியில் விழுகிறது. இதனால் குறைந்த ஆற்றல் காம்மா கதிர் வீச்சு உமிழப்படுகிறது.

மேற்கோள்கள்
-----------

1. 1 2  Catchpole, H (23 September 2008). "Looking for stars that vanish from the sky". 24 ஜனவரி 2013 அன்று மூலம் பரணிடப்பட்டது. 26 ஜனவரி 2016 அன்று பார்க்கப்பட்டது.
2. ↑  "The Riddle of Black Holes". *Through the Wormhole*. 16 June 2010. No. 2, season 1.
3. ↑  Lovegrove, E (20 October 2011). "The Case of the Disappearing Star: Un-novae and Ultra-long Gamma-ray Transients".
**என் இனிய எந்திரா** எனப்படுவது மறைந்த தமிழ் எழுத்தாளர் சுஜாதா எழுதிய ஒரு அறிவியல் புனைகதை ஆகும். 1980 களில் பிற்பகுதியில் எழுதிய இந்தப் புத்தகம் ஆனந்த விகடன் இதழில் ஒரு தொடராக வெளிவந்தமையும் குறிப்பிடத்தக்கது. இந்த நாவலின் தொடர்ச்சியாக மீண்டும் ஜீனோ எனும் புத்தகத்தையும் 1987ல்  ஆசிரியர் சுஜாதா எழுதி வெளியிட்டார்.

கதைப் பின்னணி
-------------

கி.பி 2021 இல் நடப்பதாக இந்த நாவல் எழுதப்பட்டுள்ளது. ஜீவா எனும் ஒரு சர்வாதிகாரியின் ஆட்சியில் இந்தியத் துணைக்கண்டம் இருப்பதாக கதையமைப்பு செய்யப்பட்டுள்ளது. மக்களின் வாழ்க்கை அமைப்பு, வாழ்நாட்கள், பெற்றுக் கொள்ளும் குழந்தையின் பால், எண்ணிக்கை என்று அனைத்து விடயங்களிலும் இந்த சர்வாதிகாரி தலைமையிலான ஆட்சி கட்டுப்பாடுகளை விதிக்கின்றது. இதில் இருந்து நாட்டை மீட்க புறப்படும் ரவி, மனோ எனும் இரு புரட்சிக்காரர்களும் இவர்களுடன் சந்தர்ப்ப சூழ்நிலையால் இணைந்து கொள்ளும் நிலா எனும் பெண்ணைச் சுற்றியும் கதை நகர்கின்றது. 

இந்தக் கதையில் முக்கியமான பாத்திரமாக ஜீனோ எனும் இயந்திர நாய் காட்டப்படுகின்றது. சாதாரண செல்லப்பிராணிக்கு பிரதியீடாகச் செய்யப்பட்ட இந்த இயந்திர நாய் மெல்ல மெல்ல தன் அறிவை விருத்தி செய்வதுடன் மனிதர்களைப் போல சிந்திக்கவும் தொடங்குகின்றது. ஆரம்பத்தில் பயம், இரக்கம், பாசம் போன்ற உணர்வுகளை அறியாதிருந்த நாய் மெல்ல மெல்ல அனைத்து மனித இயல்புகளையும் பெறத் தொடங்குகின்றது.

குறிப்புகள்
-----------

1. ↑  என் இனிய இயந்திரா-நியூ கொரைசான் மீடியா
[*தொடர்பிழந்த இணைப்பு*]
2. ↑  நூல்உலகம்
3. ↑  "ரைட்டர்சுஜாதா.காம் இல் இருந்து".
[*தொடர்பிழந்த இணைப்பு*]
4. ↑  "மீண்டும் ஜீனோ". 2009-02-04 அன்று மூலம் பரணிடப்பட்டது. 2010-01-08 அன்று பார்க்கப்பட்டது.
**பால் ரூபெல்** (ஆங்கில மொழி: *Paul Rubell*) (பிறப்பு: 6 செப்டம்பர் 1952) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் திரைப்படம் மற்றும் தொலைக்காட்சி இரண்டிலும் 25 ஆண்டுகளுக்கு மேலாக பணிபுரிந்துள்ளார். இவர் 1983 ஆம் ஆண்டு முதல் பிளேடு (1998), டிரான்ஸ்ஃபார்மர்ஸ் (2007), டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் (2009), தோர் (2011), நீட் போர் ஸ்பீட் (2014), டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் (2014) போன்ற பல திரைப்படங்களில் திரைப்படத் தொகுப்பாளராக பணிபுரிந்துள்ளார். இவர் அமெரிக்க திரைப்படத்துறையில் திரைப்படத் தொகுப்பாளர் உறுப்பினராக தேர்ந்தெடுக்கப்பட்டார்.

ஆரம்ப கால வாழ்க்கை
------------------

ரூபெல் 6 செப்டம்பர் 1952) ஆம் ஆண்டில் லாஸ் ஏஞ்சல்ஸ், கலிபோர்னியாவில் பிறந்து வளர்ந்து லாஸ் ஏஞ்சல்ஸில் உள்ள கலிபோர்னியா பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார்.

மேற்கோள்கள்
-----------

1. ↑  Kaufman, Debra (2005). பரணிடப்பட்டது 2008-12-05 at the வந்தவழி இயந்திரம், *Film & Video* May 1, 2005. Article archived at WebCite on 2008-07-07 from this original URL.
2. ↑  பரணிடப்பட்டது 2008-02-18 at the வந்தவழி இயந்திரம், webpage archived by WebCite from this original URL on 2008-03-04.

வெளி இணைப்புகள்
---------------

* ஐ.எம்.டி.பி இணையத்தளத்தில் பால் ரூபெல்
**மகளிர் புற்றுநோயியல்** *(Gynecologic oncology)* என்பது பெண்களின் இனப்பெருக்க அமைப்பில் உண்டாகும் புற்றுநோய் கட்டிகளை மையமாகக் கொண்ட ஒரு சிறப்பு மருத்துவத் துறையாகும். சூல்பைப் புற்றுநோய், கருப்பை புற்றுநோய், யோனி புற்றுநோய், கர்ப்பப்பை வாய்ப் புற்றுநோய் மற்றும் கருவாய் புற்றுநோய் போன்றவை இத்துறையில் ஆராயப்படும் புற்றுநோய் வகைகள் ஆகும். இத்தகைய புற்றுநோய்களைக் கண்டறியவும் சிகிச்சையளிக்கவும் இத்துறை வல்லுநர்கள் விரிவான சிறப்புப் பயிற்சிகளைப் பெற்றிருப்பர். 

அமெரிக்க ஐக்கிய நாடுகளில் ஆண்டுதோறும் 82,000 பெண்கள் மகளிர் புற்றுநோயால் பாதிக்கப்படுகிறார்கள். 2013 ஆம் ஆண்டில் மட்டும் 91,730 பேர் இப்புற்று நோயினால் பாதிக்கப்பட்டார்கள் என கண்டறியப்பட்டது.. மகளிர் மருத்துவ புற்றுநோயியல் சங்கம் மற்றும் ஐரோப்பிய மகளிர் மருத்துவப் புற்றுநோயியல் சங்கம் போன்ற அமைப்புகள் மகளிர் புற்றுநோயாளிகளுக்கான தொழில்முறை அமைப்புகளாகும். மகளிர் புற்றுநோயியல் குழுவில் மகளிர் புற்றுநோயியல் நிபுணர்களும், மகளிர் புற்றுநோய்களைக் கையாளும் பிற மருத்துவ நிபுணர்களும் அடங்கியிருப்பர். மகளிர் புற்றுநோய்க்கான அறக்கட்டளை என்பது அமெரிக்காவின் மிகமுக்கியமான ஓர் அமைப்பாகும். இவ்வமைப்பு புற்று நோய்க்கான விழிப்புணர்வு மற்றும் ஆராய்ச்சிக்கான நிதியை வழங்குகிறது. மேலும் மகளிர் புற்றுநோய்களைப் பற்றிய கல்வித் திட்டங்களையும் அதற்கு தேவையானப் இதரபொருட்களையும் வழங்குகிறது.

மகளிர் புற்றுநோயால் பாதிக்கப்பட்ட பெண்கள் தரமான புற்றுநோய் மையங்களில் பெறுகின்ற சிகிச்சையைக்காட்டிலும் இத்தகைய சிறப்பு மையங்களில் சிகிச்சை பெற்று நீண்ட நாள் வாழ்கிறார்கள் என்பதை நிருபிக்க குறைந்த அளவு சான்றுகளே உள்ளன. 9000 எண்ணிக்கைக்கும் மேற்பட்ட பெண்களை இணைத்து மேற்கொள்ளப்பட்ட மூன்று ஆய்வுகளின் முடிவு சிறப்பு மகளிர் புற்றுநோய் சிகிச்சை மையங்கள் பொது அல்லது சமூக மருத்துவமனைகளுடன் ஒப்பிடும்போது கருப்பை புற்றுநோயால் பாதிக்கப்பட்ட பெண்களின் வாழ்க்கையை நீடிக்கக்கூடும் என்று பரிந்துரைத்தது. மேலும் 50000 பெண்களிடம் நடத்தப்பட்ட மற்றொரு ஆய்வில் சமூகம் அல்லது பொது மருத்துவமனைகளில் சிகிச்சை பெற்றவர்களுடன் ஒப்பிடும்போது கற்பித்தல் மையங்கள் அல்லது சிறப்பு புற்றுநோய் மையங்களில் சிகிச்சைப் பெற்ற பெண்களின் வாழ்க்கை நீடித்துள்ளதாக கண்டறியப்பட்டது.

மேற்கோள்கள்
-----------

1. ↑  "Gynecologic Cancer". Mount Sinai Hospital.
2. ↑  "Gynecologic Cancer". Mount Sinai Hospital.
3. ↑  "About Gynecologic Cancers". *Foundation for Women's Cancer*. 2016-08-13 அன்று மூலம் பரணிடப்பட்டது. 2014-07-21 அன்று பார்க்கப்பட்டது.
4. ↑  "Centralisation of services for gynaecological cancer". *The Cochrane Database of Systematic Reviews* (3): CD007945. March 2012. doi:10.1002/14651858.cd007945.pub2. பப்மெட்:22419327. பப்மெட் சென்ட்ரல்:4020155. .

புற இணைப்புகள்
--------------

* Foundation for Women's Cancer
* British Gynaecological Cancer Society
* British Gynaecological Cancer Society Meeting 2012
**பால்கொண்டா மலைகள்** (*Palkonda Hills*) என்பது தென்னிந்திய மாநிலமான ஆந்திரப் பிரதேசத்தில் உள்ள கிழக்குத் தொடர்ச்சி மலையின் ஒரு பகுதியாக இருக்கும் மலைத்தொடர் ஆகும். பால் கொண்ட மலைகள் "பால் மலைகள்" என்று பொருள்படும். இவை வடமேற்கிலிருந்து தென்கிழக்கு திசையில் திருப்பதி புனித யாத்திரை மையத்தில் முடிவடைகிறது.

சொற்பிறப்பியல்
--------------

*பால்கொண்டா* என்ற பெயர் "பால் மலைகள்" என்று மொழிபெயர்க்கப்பட்டுள்ளது. இது தெலுங்கு வார்த்தைகளான *பால்* அதாவது பால் மற்றும் *கொண்டா* என்றால் மலை ஆகியவற்றின் கலவையாகும். இம்மலைகளில் மேய்ச்சல் நிலங்கள் இருப்பதாலும் இந்தப் பெயர் ஏற்பட்டது.

புவியியல்
---------

பால்கொண்டா மலைத்தொடர் தென்கிழக்கிலிருந்து வடமேற்கு திசையில் உள்ளது. இது அனந்தபூர் மற்றும் கடப்பா மாவட்டங்களைக் கடந்து செல்கிறது. இந்த மலைகள் சராசரியாக 2,000 அடி உயரமுடையது. இம்மலைத்தொடரின் மிக உயர்ந்த பகுதியான 3,060 அடி புட்டெய்டில் உள்ளது. மேற்கு பகுதி விரிவாக்கம் அனந்தபூரில் சேசாசலம் மலையாக உருவாகின்றது.

பால்கொண்டா மலைகள் கேம்ப்ரியக் காலத்திலிருந்து உருவாகிய மலைகள் ஆகும். இவை 500 மில்லியன் ஆண்டுகளுக்கும் மேலாகப் பெண்ணாறு மற்றும் அதன் துணை ஆறுகளால் அரிக்கப்பட்டன. மலைகள் பெரும்பாலும் எரி கற்குழம்பு மற்றும் சிலேட்டுக் கல் படிவுகளுடன் கூடிய குவார்ட்சைட் அமைப்புகளால் ஆனவை.

ஆறுகள்
------

பன்சூ மற்றும் செய்யாறு இந்த வட்டாரத்தின் ஓடும் முக்கிய ஆறுகள் ஆகும். சித்ராவதி மற்றும் பாபாக்னி ஆறுகள் இணைந்து பல வடிநிலங்களைத் தொடர்ச்சியாக உருவாக்குகின்றன. பால்கொண்டாவிற்கும் அதன் இணையான வேலிகொண்டாவிற்கும் இடையில் பல நீரோடைகள் உள்ளன. இந்நீரோடைகளில் பள்ளத்தாக்குகளில் நீர்ப்பாசனம் செய்வதற்காக அணைகள் கட்டப்பட்டுள்ளன. சோளம் மற்றும் நிலக்கடலை இங்குப் பயிரிடப்படும் முக்கிய பயிர்கள் ஆகும்.

தாவரங்கள் மற்றும் விலங்கினங்கள்
-------------------------------

இந்த மலைகளில் தேக்குமரக் காடுகள் உள்ளன, மேலும் இது மிகவும் அழிந்து வரும் ஜெர்டன் கல்குருவியின்வாழிடமாகவும் உள்ளது.

மனித வாழ்விடங்கள்
-----------------

திருமலை மற்றும் கோவில் நகரமான திருப்பதியின் புனித மலை பால்கொண்டா மலைத்தொடரின் தென்கிழக்கு முனையில் அமைந்துள்ளது. மும்பை - சென்னை தொடருந்து வழித்தடம் குண்டக்கல் மற்றும் ரேணிகுண்டா வழியாக மலைகளுக்கு இணையாகச் செல்லும் ஒரு முக்கியமான போக்குவரத்து பாதையாகும் ஆகும்.

மேற்கோள்கள்
-----------

1. ↑   *Imperial Gazetteer of India (Volume 19)*. Oxford: Clarendon Press. 1908. பக். 367. .
2. 1 2   *Provincial Geographies of India : THE MADRAS PRESIDENCY WITH MYSORE, COORG AND THE ASSOCIATED STATES*. Cambridge, UK: Cambridge University Press. 1913. பக். 20. .
3. 1 2 3  Murty, M. L. K. (2003). *Comprehensive History and Culture of Andhra Pradesh: Pre- and protohistoric Andhra Pradesh up to 500 BC*. Hyderabad: Orient Blackswan. பக். 11. பன்னாட்டுத் தரப்புத்தக எண்:9788125024750. .
4. 1 2 3   *Students' Britannica India, Volume 4*. New Delhi: Encyclopædia Britannica (India). 2000. பக். 147. பன்னாட்டுத் தரப்புத்தக எண்:9780852297605. .
5. ↑  "Palkonda Hills". Encyclopædia Britannica. 28 June 2013 அன்று பார்க்கப்பட்டது.
6. ↑  "Jerdon's Courser: A Precious Rarity". India's Dangered. 28 June 2013 அன்று பார்க்கப்பட்டது.
7. ↑   *Accounts and Papers of the House of Commons*. United Kingdom: Parliament. House of Commons. 1862. பக். 230. .
8. ↑  "Work begins on new rail line in AP". .
**என் இதயராணி** (***En Idhaya Rani***) எஸ். எஸ். விக்ரம் இயக்கத்தில், 1993 ஆம் ஆண்டு வெளியான இந்தியத் தமிழ்த் திரைப்படமாகும். சி. கட்டாணி தயாரிப்பில், எஸ். எஸ். விக்ரம் இசை அமைப்பில், 5 பிப்ரவரி 1993 ஆம் தேதி வெளியானது. ஆனந்த் பாபு, கீதாராணி, சந்திரசேகர், சார்லி, எஸ். எஸ். சந்திரன், டெல்லி கணேஷ், கோவை சரளா, எம். என். ராஜம் மற்றும் பலர் நடித்துள்ளனர்.

நடிகர்கள்
---------

ஆனந்த் பாபு, கீதாராணி, சந்திரசேகர், விஜி, சார்லி, எஸ். எஸ். சந்திரன், டெல்லி கணேஷ், கோவை சரளா, எம். என். ராஜம், ஷர்மிலி, டைப்பிஸ்ட் கோபு

கதைச்சுருக்கம்
--------------

மனநலம் பாதிக்கப்பட்ட பெண்கள் செல்லும் வண்டியின் சக்கரம் பழுதடைவதிலிருந்து படம் துவங்குகிறது. வன அதிகாரி சேகர் (சந்திரசேகர்) வந்து உதவி செய்கிறார். அப்போது, அந்த பெண்களில் ஒருவளான கீதா மட்டும் தனியே விடப்படுகிறாள். அவளை பார்த்துக்கொள்ள இயலாத சேகர், ஓர் ஆசிரியை வீட்டில் விடுகிறார். சில நாட்களுக்கு பிறகு, கீதா காணாமல் போன விளம்பரத்தை சேகர் காணநேரிடுகிறது. கீதாவை அவள் குடும்பத்திடம் கொண்டு சேர்கிறார் சேகர். கீதாவின் மாமியார் (எம். என். ராஜம்) அவளை மிகவும் வெறுக்கிறார். மேலும், சேகரை திருமணம் செய்யச்சொல்லி வறுபுறுத்தி, திருமணமும் செய்துவைக்கிறார். வேலை பார்க்க காட்டிற்கு சேகர் சென்ற பின்னர், கீதா விபத்து ஒன்றில் சிக்கி மீண்டும் காணாமல் போகிறாள்.

அந்த வண்டியை ஓட்டியவர் சந்திரசேகர் (டெல்லி கணேஷ்) ஒரு மருத்துவர். அவர், கீதாவிற்கு அடைக்கலம் கொடுத்து, நோயை குணப்படுத்தி நல்ல பெண்ணாக மாற்றி, தன் இறந்த மகளின் நினைவாக கீதாவுக்கு ராணி என்று பெயர் வைத்து சொந்த மகளைப்போல் பார்த்துக்கொள்கிறார். அந்நிலையில், ராஜா (ஆனந்த் பாபு) ராணியை காதல் செய்ய, இருவருக்கும் சந்திரசேகர் முன்னிலையில் திருமணம் நடக்கிறது. பின்னர் ராஜாவும் ஒரு வன அதிகாரியாகிறான். சில மாதங்களில் அவர்களுக்கு ஓர் ஆண் குழந்தை பிறக்கிறது.

என்றாவது தன் கீதா தன்னை வந்தடைவாள் என்ற நம்பிக்கை கொண்ட சேகர், தனது பள்ளித் தோழி பானுவின் காதலை நிராகரிக்கிறான்.

ஒரு நாள், ராணி, அவளது குழந்தை, சந்திரசேகர் தொடர்வண்டியில் செல்லும் பொழுது, விபத்துக்குள்ளாகி பல பயணிகள் இறந்துவிடுகிறார்கள். அதில் ராணி காணாமல் போக, அவள் இறந்து விட்டதாக கருதுகிறார் சந்திரசேகர். பின்னர் என்னவானது என்பதே மீதிக் கதையாகும்.

ஒலிப்பதிவு
----------

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் எஸ். எஸ். விக்ரம். மேலும் பாடல்களின் வரிகளையும் அவர் எழுதினார்.

### பாடல்களின் பட்டியல்

1. ஹவுஸ்புல் ஹவுஸ்புல்
2. காலை மலர்ந்தது
3. இங்கே கற்ப பார்
4. ஆயிரம் ரசிகர்கள்
5. எத்தன கலர் டா மச்சி
6. பாம்புக்கு பல்லுல நஞ்சு

மேற்கோள்கள்
-----------


1. ↑  "http://www.woodsdeck.com". External link in `|title=` (உதவி)
2. ↑  "http://www.gomolo.com". 2019-03-22 அன்று மூலம் பரணிடப்பட்டது. 2019-03-22 அன்று பார்க்கப்பட்டது. External link in `|title=` (உதவி)
3. ↑  "http://www.jointscene.com". Archived from the original on 2011-08-17. 2019-03-22 அன்று பார்க்கப்பட்டது. External link in `|title=` (உதவி)CS1 maint: unfit url (link)
4. ↑  "http://www.cinesouth.com". Archived from the original on 2004-11-15. 2019-03-22 அன்று பார்க்கப்பட்டது. External link in `|title=` (உதவி)CS1 maint: unfit url (link)
**சூர்நகம்** அல்லது **பேய் நகம்** (*ஆங்கிலம்: Devil Claw (தாவரவியல் பெயர்: ஹர்பகோப்ஹைடும் (Harpagophytum*), மேலும் **பற்றிப்பிடி தாவரம்** (*grapple plant*), மற்றும் **மரச் சிலந்தி** (*wood spider*) இவ்வாறானப் பெயர்களில் அழைக்கப்படும் இது, எள் குடும்பத்தைச் சார்ந்த பேரின பூக்கும் தாவரமாகும். தென்னாப்பிரிக்காவை தாயகமாகக் கொண்ட இத்தாவரம், தூண்டில் போன்ற பழத்தின் விசித்திரமான தோற்றத்தினால், "**உம்மை பிசாசின் கூரிய நகம்**" (*devil's claw*) என்னும் பெயராலும் பொதுவாக அழைக்கப்படுகிறது. ஒரு மூலிகைத் தாவரமான "பிசாசு நகச்செடி" கிரேக்கமொழியில் கொக்கிச்செடி (*hook plant*) எனக் கருதப்படுகிறது.

குறிப்புகள்
-----------

தென்னாப்பிரிக்காவின் கலகாரிப் பாலைவனப் பகுதியில் பெருமளவில் காணப்படும் இத்தாவரத்தின் வேரிலிருந்து, "இரிடாய்டு" (*iridoid*), "கிளைக்கோசைடு" (*glycosides*), "ஹார்ப்பபோசைடு" மற்றும் "ஹெர்ப்பகைடு" (*harpagoside and harpagide*) போன்ற மருந்துப் பொருட்கள் "ரூமட்டாய்டு ஆர்த்திரிட்டிஸ்" (*(Rheumatoid arthritis; RA*) என்ற முடக்கு வாதம், மூட்டுவலி போன்ற நோய்களுக்கு சிறந்த மருந்தாக உள்ளது.

சான்றாதாரங்கள்
--------------

1. ↑  "Devil's claw". medlineplus.gov (ஆங்கிலம்). updated: 16 September 2016. 2016-09-021 அன்று பார்க்கப்பட்டது. Check date values in: `|accessdate=, |date=` (உதவி)
**மகளிர் திரைப்படம்** (Woman's film) என்பது ஒரு திரைப்பட வகையாகும். இது பெண்களை மையமாகக் கொண்ட கதையில் பெண் கதாநாயகிகளை முதன்மைப்படுத்தி பெண் பார்வையாளர்களை ஈர்க்கும் வகையில் வடிவமைக்கப்பட்டுள்ளது. மகளிர் திரைப்படங்கள் பொதுவாக உள்நாட்டு வாழ்க்கையைச் சுற்றியுள்ள பிரச்சினைகள், குடும்பம், தாய்மை, சுய தியாகம் மற்றும் காதல் போன்ற 'பெண்களின் பிரச்சனைகளை' சித்தரிக்கின்றன.

தமிழ்த் திரைப்படத்துறையில் அவள் (1972), அவள் ஒரு தொடர்கதை (1974), இந்திரா (1995), பவானி (2011), அம்மா கணக்கு (2016), மகளிர் மட்டும் (2017), அறம் (2017), நாச்சியார் (2018) போன்ற பெண்கள் சார்ந்த திரைப்படங்கள் உருவாக்கப்பட்டன. விஜயசாந்தி, ஜோதிகா, நயன்தாரா போன்ற நடிகைகள் இந்த வகை திரைப்படத்தில் பெரும்பாலும் நடித்துள்ளனர்.

மகளிர் திரைப்படங்கள் பெரும்பாலும் ஆண் திரைக்கதை எழுத்தாளர்கள் மற்றும் இயக்குனர்களால் பெண்களுக்காக உருவாக்கப்பட்ட படங்களாகும். அதே சமயம் மகளிர் திரைப்படைத்துறை பெண்களால் தயாரிக்கப்பட்ட படங்களை உள்ளடக்கியது.

ஹாலிவுட்
--------

இந்த படங்கள் 1950 கள் மற்றும் 1960 களின் முற்பகுதியில் ஊமைத் திரைப்பட சகாப்தத்திலிருந்து தயாரிக்கப்பட்டன. ஆனால் 1930 கள் மற்றும் 1940 களில் மிகவும் பிரபலமாக இருந்து, இரண்டாம் உலகப் போரின்போது மிகவும் பிரபலத்தின் உச்சத்தை எட்டியது. 20 ஆம் நூற்றாண்டின் இரண்டாம் பாதியில் மகளிர் திரைப்பட வகை படங்கள் ஹாலிவுட் திரைத்துறையில் தொடர்ந்து தயாரித்திருந்தாலும் இந்த சொல் 1960 களில் மறைந்துவிட்டது.
இயக்குனர்கள் ஜார்ஜ் கூகார், டக்ளஸ் சிர்க், மேக்ஸ் ஓபல்ஸ், மற்றும் ஜோசப் வான் ஸ்டெர்ன்பெர்க் ஆகியோர் பெண்ணினம் தொடர்பான திரைப்படங்களை இயக்கியுள்னர். ஜோன் கிராபோர்டு, பெட் டேவிஸ் மற்றும் பார்பரா இசுட்டான்விக் ஆகியோர் இந்த வகை திரைப்படத்தில் மிகச் சிறந்த நட்சத்திரங்கள் ஆகும்.

மேற்கோள்கள்
-----------

1. ↑  Ashby 2010, ப. 153.
2. 1 2  Heung, Marina (1990). Howard, Angela; Kevenik, Frances M.. eds. *Handbook of American Women's History*. New York: Garland. பன்னாட்டுத் தரப்புத்தக எண்:978-0-8240-8744-9. .

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**சூரியன் எப். எம்** சன் குழுமத்தினால் தமிழ்நாட்டில் இயக்கப்படும் பண்பலை வானொலி ஆகும். இந்தியாவின் பிற பகுதிகளில் இக்குழுமம் **ரெட் எப் எம்** என்ற பெயரில் பண்பலை வானொலியை நடத்துகிறது. இரண்டு வணிகப் பெயர்களிலும் இணைந்து இந்தியாவின் மிகப்பெரும் வானொலி ஒலிபரப்பு நிறுவனங்களில் ஒன்றாக சன் குழுமம் இருக்கிறது.

ரெட் எப்.எம் 93.5 அலைவரிசையில் இயங்கும் வானொலி ஆகும். புனே, மும்பை, டெல்லி, கொல்கத்தா, இந்தூர், போபால், பெங்களூர், மைசூர், மங்களூர், அலகாபாத்து, வாரணாசி போன்ற நகரங்களில் ஒலிபரப்பு செய்யப்படுகிறது. முதலில் 2002 ஆம் ஆண்டு துவங்கப்பட்டபொழுது ஆங்கிலம் மற்றும் இந்தி பாடல்கள் ஒலிபரப்பப்பட்டன. பின்னர் முழு நேர இந்தி வானொலியாக மாற்றப்பட்டது. இந்த வானொலியின் 48 சதவித பங்குகளை சன் குழுமத்தின் தலைவர் கலாநிதி மாறன் இந்தியா டுடே நிறுவனத்திடம் இருந்து வாங்கினார். அஸ்ட்ரோ, என்.டி. டீ .வீ ஆகியோரும் இதன் பங்குதாரர்கள் ஆவர். ஆகஸ்ட் 14, 2009 ஆம் ஆண்டு சூரியன் எப். எம் என்ற பெயரில் தொடங்கப்பட்டு, பின் ரெட் எப்.எம் என பெயர்மாற்றம் செய்யப்பட்டு 38 நகரங்களில் ஒலிபரப்பப்படுகிறது. தமிழகத்தில் சூரியன் எப். எம் என்ற பெயரில் ஒலிபரப்பு செய்யப்படுகின்றது.
தமிழகத்தில் சேலம் மற்றும் வேலூர் மாவட்டங்களில் 93.9 மெகாஹெர்ட்சு மற்றும் ஈரோடு மாவட்டத்தில் 91.9 மெகாஹெர்ட்சு அலைவரிசையில் ஒலிபரப்பாகிறது.

வானொலி நிலையங்கள்
-----------------

| சூரியன் எப்.எம் 93.5, 91.3 & 93.9 மெகாஹெர்ட்சு |
| --- |
|
| தமிழ்நாடு | தமிழ் | சென்னை | திருச்சி | கோயம்புத்தூர் | மதுரை | திருநெல்வேலி | தூத்துக்குடி | புதுச்சேரி | சேலம் |  | ஈரோடு |  | வேலூர் |  |
|

சான்றுகோள்கள்
-------------

1. ↑  "காப்பகப்படுத்தப்பட்ட நகல்". 2012-04-28 அன்று மூலம் பரணிடப்பட்டது. 2013-01-16 அன்று பார்க்கப்பட்டது.
**20,000 லீக்ஸ் அண்டெர் த சீ** (20,000 Leagues Under the Sea) திரைப்படம் 1870 களில் வெளியிடப்பட்ட ஜூல்ஸ் வெர்னியின் நாவலின் தழுவலிலிருந்து வெளிவந்த திரைப்படங்களின் சிறப்பான வரவேற்பைப் பெற்ற திரைப்படமாகும்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

1868 களில் கடலின் நடுவில் இராட்சத மிருகமொன்று அலைவதாகக் கேள்விப்படும் ஆசிரியரான பியெரி அரோனாக்ஸ் மற்றும் அவரது உதவியாளரான கொன்சீலும் என்ன நடக்கின்றது என்பதைப் பற்றித் தெரிந்து கொள்வதற்காக அமெரிக்க அரசின் உதவியுடன் சைகோன் என்றழைக்கப்பட்ட பகுதிக்குச் செல்கின்றனர். அங்கு செல்லும் பொழுது இராட்சத விலங்கு ஒன்று அவர்களது படகினைத் தாக்குவதை உணர்கின்றனர். பின்னர் அது ராட்சத மிருகமல்லவெனவும் அது மனிதால் செய்யப்பட்ட இராட்சத மிருகம் போன்ற அமைப்பைக் கொண்ட போர்க்கப்பல் எனவும் புரிந்து கொள்கின்றனர். அக்கப்பலைத் தலைமை தாங்கிய கப்பல் படைத் தளபதி நீமொ அவர்களை பணயக் கைதிகளாக பிடித்து அவனது கண்டுபிடிப்பான அக்கப்பலுக்குள் அழைத்துச் செல்கின்றான். மேலும் அரோனாக்ஸிடம் தனது இந்தக் கண்டுபிடிப்பின் காரணம் ஏனெனில் அண்டை நாடுகள் பல மக்களை அழிப்பதற்காக வெடி மருந்துகளை ஏற்றிக்கொண்டு செல்வதைத் தடுப்பதற்காகவே தனது இந்தத் திட்டம் எனவும் அவ்வாறு ஏற்றிச் செல்லும் கப்பல்களை தனது புதிய கண்டுபிடிப்பான இக்கப்பல் மூலம் மோதி அழிப்பதே தனது லட்சியம் எனவும் கூறுகின்றார். பின்னடைவில் அவரது கப்பல் ஒரு ராட்சத கணவாயால் தாக்கப்படவே மூழ்கின்றது. அவர் அக்கப்பலிலேயே மாண்டு கொள்கின்றார். மேலும் அரோனாக்ஸ் மற்றும் அவருடன் கைதிகளாக்கப்பட்ட இருவரும் அங்கிருந்து தப்பிச் செல்கின்றனர்.

ஆதாரங்கள்
---------

1. ↑  "20,000 லீக்ஸ் அண்டெர் த சீ 1954 திரைப்படம் வரலாறு" (ஆங்கிலம்). 26 சூன் 2014 அன்று பார்க்கப்பட்டது.CS1 maint: Unrecognized language (link)

வெளியிணைப்பு
------------

விக்கிமீடியா பொதுவகத்தில்,  
 ***20,000 லீக்ஸ் அண்டெர் த சீ (1954 திரைப்படம்)***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***20,000 லீக்ஸ் அண்டெர் த சீ (1954 திரைப்படம்)*** |

* இணையதள திரைப்பட தரவுத்தளத்தில் *20,000 லீக்ஸ் அண்டெர் த சீ (1954 திரைப்படம்)*
* டிபிகல்ட் திரைப்பட நிறுவனத்தில் பரணிடப்பட்டது 2015-05-29 at the வந்தவழி இயந்திரம்

*20,000 லீக்ஸ் அண்டெர் த சீ* பரணிடப்பட்டது 2015-04-02 at the வந்தவழி இயந்திரம்

* டி.சி.எம் திரைப்பட தரவுத்தளத்தில் *20,000 லீக்ஸ் அண்டெர் த சீ திரைப்படம்*

* **பிடித்தக் கதை** : டிசம்பர் 20, 1947.

*20,000 லீக்ஸ் அண்டெர் த சீ திரைப்படம்*
**2002 பாலி குண்டுவெடிப்புகள்** (*2002 Bali bombings*) அக்டோபர் 12 2002 இந்தோனீசியாவின் பாலி தீவில் சுற்றுலா மையம் ஒன்றில் இடம்பெற்றது. இந்தோனீசியாவின் வரலாற்றிலேயே மிகப் பெரிய தீவிரவாதத் தாக்குதலாக இது கருதப்படுகிறது. மொத்தம் 202 பேர் கொல்லப்பட்டனர். இவர்களில் 164 பேர் வெளிநாட்டு உல்லாசப் பயணிகள் ஆவர். இறந்தவர்களில் பெரும்பாலானோர் ஆஸ்திரேலியர்கள். மேலும் 209 பேர் காயமடைந்தனர்.

இத்தாக்குதலில் மொத்தம் மூன்று குண்டுகள் வெடிக்க வைக்கப்பட்டன. முதுகில் பொதியைச் சுமந்து சென்று வெடிக்க வைத்த தற்கொலை குண்டுதாரி, பெரும் தானுந்து குண்டு, இவையிரண்டும் கூட்டா நகரில் உள்ள இரவு விடுதிகளினுள்ளேயும் வெளியேயும் வெடிக்க வைக்கப்பட்டன. மூன்றாவது சிறிய அளவிலான குண்டு டென்பசார் நகரில் அமைந்துள்ள ஐக்கிய அமெரிக்க தூதரகத்தின் முன்னால் வெடிக்க வைக்கப்பட்டது. மூன்றாவது குண்டு சிறிய அளவிலேயே சேதங்களை உண்டு பண்ணியது.

இஸ்லாமியத் தீவிரவாதக் குழுவான ஜெமா இஸ்லாமியா இத்தீவிரவாதத் தாகுதல்களுக்குக் குற்றம் சாட்டப்பட்டு பலர் கைதாயினர். இவர்களில் மூவர் குற்றவாளிகளாகக் காணப்பட்டு சுட்டுக் கொல்லப்படும் முறையிலான மரண தண்டனை விதிக்கப்பட்டது. இவர்களின் மரண தண்டனை நவம்பர் 9, 2008 ஆம் ஆண்டு அதிகாலையில் உள்ளூர் நேரப்படி 00:15 மணிக்கு பாலியில் நிறைவேற்றப்பட்டது.

தாக்குதல்
---------

மேற்கோள்கள்
-----------

1. ↑  Indonesia seeks access US held Hambali

வெளி இணைப்புகள்
---------------

* Remember Bali: a memorial website
* News on the Bali bombing பரணிடப்பட்டது 2009-12-31 at the வந்தவழி இயந்திரம்
**சூர்யகாந்தன்** கவிதை, சிறுகதைகள், புதின எழுத்தாளர்.

வாழ்க்கைக் குறிப்பு
-------------------

தமிழநாடு கோவை மாவட்டம், பேரூர் வட்டம், ராமசெட்டி பாளையம் என்னும் கிராமத்தில் விவசாயக் குடும்பத்தில் பிறந்தவர். முதுகலைமாணி, முனைவர் பட்டங்கள் பெற்றுள்ளார். கோவை அரசுக் கலைக்கல்லூரியில் தமிழ்த்துறைத் துணைப் பேராசிரியராகப் பணியாற்றி வருகிறார்.

எழுத்துலகில்
------------

இவரின் முதல் கவிதை 1973 ஆம் ஆண்டு "மனிதன்" என்ற இலக்கிய இதழில் "உழைக்கும் வர்க்கம் உறங்குமோ" எனும் தலைப்பில் வெளியானது. சிறுகதை 1974 ஆம் ஆண்டு "தாமரை" இலக்கிய இதழில் "தண்டிக்கப்படாத குற்றவாளிகள்" எனும் தலைப்பில் வெளியானது. 
இதுவரை மூன்று கவிதைத்தொகுதிகள், ஆறு கட்டுரைத் தொகுதிகள், பதினொன்று சிறுகதைத்தொகுதிகள், 11 சமூக நாவல்கள் நுல்களாக வெளிவந்துள்ளன. இவர் படைப்புகள் பல்வேறு பல்கலைக்கழகங்களில் பாடமாக வைக்கப்பட்டுள்ளன.

புதினங்கள்
----------

அகிலன் நாவல் போட்டியில் பரிசு பெற்ற மானாவரி மனிதர்கள், விதைச்சோளம்

மேற்கோள்கள்
-----------

1. ↑  "சூர்யகாந்தனின் முத்தான பத்து கதைகள்" (ஆங்கிலம்). 2021-03-27 அன்று பார்க்கப்பட்டது.
2. ↑  "மண்வாசனை மிகுந்த `மானாவாரி மனிதர்கள்'- விருதுபெற்ற நாவலாசிரியர் சூர்யகாந்தன்". *Hindu Tamil Thisai*. 2021-03-27 அன்று பார்க்கப்பட்டது.
மதிப்பு கூட்டு வரி (இலங்கை வழக்கு: **பெறுமதி சேர் வரி**) இந்தியாவில் ஏப்ரல் 1, 2005 முதல் மறைமுக வரியாக அறிமுகப்படுத்தப்பட்டது. இதற்கு முன் நடைமுறையில் இருந்த விற்பனை வரி விதிப்புகள் அனைத்தும் மதிப்பு கூட்டு வரிமுறையால் மாற்றி அமைக்கப்பட்டது. அரியானா மாநிலமே இந்தியாவில் முதன் முதலில் மதிப்பு கூட்டு வரியை நடைமுறைக்கு கொண்டுவந்த மாநிலமாகும். மதிப்பு கூட்டு வரி அறிமுகம் செய்யப்பட்ட பொழுது எதிர்ப்பு தெரிவித்த குசராத்து, உத்தரப் பிரதேசம், சத்தீசுகர், இராச்சசுத்தான், மத்தியப் பிரதேசம் போன்ற மாநிலங்கள் பின்னர் மதிப்பு கூட்டு வரியை ஏற்றுக்கொண்டன. ஜூன் 2, 2014 க்குள் இந்தியாவின் அனைத்து மாநிலங்களும் ஆட்சிப் பகுதிகளும் மதிப்பு கூட்டு வரியை நடைமுறை படுத்தி விட்டன.

பின்னணி
-------

உற்பத்தி செய்யப்படும் ஒவ்வொரு பொருளும் இறுதியாக பயனீட்டாளரை சென்றடையும் வரை ஒவ்வொரு கட்டத்திலும் மத்திய மற்றும் மாநில அரசுகளின் விற்பனை வரி விதிப்புகளுக்கு உள்ளாகின்றன. மாநிலத்திற்கு மாநிலம் விற்பனை வரி வேறுபடுவதால் வரி விகிதமும் மாறுபடும். ஒவ்வொரு மாநிலத்துக்கும் விற்பனை வரியே மிக முக்கிய வருவாய் ஆகும். தங்களின் வருமான தேவையை கருத்தில் கொண்டு மாநிலங்கள் வரிகளை நிர்ணயம் செய்து வந்தன. எனவே மாநிலத்துக்கு மாநிலம் வரி விகிதங்கள் மாறுபட்டன. இதன் விளைவாக மாநிலத்திற்கு இடையேயான தொழில் போட்டி ஏற்பட்டன. அண்டை மாநில நுகர்வோரை கவர வரிகள் குறைத்து வசூலிக்கப்பட்டன. உதாரணமாக மோட்டார் வாகனங்களுக்கு பாண்டிச்சேரியில் விற்பனை வரி குறைவு என்பதால் தமிழகத்தை சேர்ந்த பலரும் பாண்டிச்சேரியில் வாகனம் வாங்கும் பழக்கத்தை கடைபிடித்தனர். இதனால் மறைமுகமாக தமிழக அரசின் வருவாய் பாதித்தது. 

இது போன்ற வரி விதிப்பு பிரச்சனைகளை களையவும், ஒரே மாதிரியான வரிவிதிப்பு முறையை நடைமுறை படுத்தவும் மதிப்பு கூட்டு வரிகள் அறிமுகப்படுத்தப்பட்டன .

மேற்கோள்கள்
-----------

1. ↑
இந்தக் கட்டுரை இந்தியத் தொலைக்காட்சித் தொடரைப் பற்றியது.  மற்றவற்றிற்கு, சத்யமேவ ஜெயதே (பக்கவழி நெறிப்படுத்தல்) என்பதைப் பாருங்கள்.

***சத்யமேவ ஜெயதே***  (*Satyamev Jayate*, தமிழில்: *வாய்மையே வெல்லும்*) ஒவ்வொரு ஞாயிறு காலையும் அனைத்து ஸ்டார் தொலைக்காட்சி அலைவரிசைகளிலும் ஈ டிவி தொலைக்காட்சி மற்றும் தூர்தர்ஷனின் தேசிய மற்றும் அனைத்து மாநில அலைவரிசைகளில் ஒளிபரப்பப்படும் ஓர் இந்திய அரட்டை நிகழ்ச்சி யாகும்.  
நடிகர், தயாரிப்பாளர், இயக்குனர் ஆமிர் கான் இந்த தொலைக்காட்சித் தொடரை தயாரித்து வழங்குகிறார். இதுவே தொலைக்காட்சி நிகழ்ச்சி ஒன்றில் ஆமிர் கான் பங்கேற்கும் முதல் தொடராகும். இந்திய தொலைக்காட்சி வரலாற்றில் முதல் தடவையாக இந்தியில் தயாரிக்கப்பட்டு, ஒரே சமயத்தில் தமிழ், தெலுங்கு, மலையாளம், வங்காளம், மராத்தி உள்ளிட்ட எட்டு மொழிகளில் மொழி பெயர்க்கப்பட்டு ஒளிபரப்பப்படுகிறது.

இந்திய சமூகத்தில் நிலவும் சில அவலங்களை அலசி ஆராய்ந்து அவற்றைப் பற்றி விவரமாக தொகுத்தளிக்கும் சமூக விழிப்புணர்வுத் தொடராக விளம்பரப் படுத்தப்பட்டுள்ளது. 
முதல் வாரம் எடுத்துக்கொள்ளப்பட்ட தலைப்பு – *பெண் கருக் கொலை* ; இரண்டாவது வாரம் – *பாலியல் தொல்லைகளுக்கு உள்ளாக்கப்படும் சிறுவர் சிறுமியரின் நிலை* ; மூன்றாவது வாரம் ( 20/05/2012 ) – *வரதட்சிணை கொடுமை* ; நான்காவது வாரத்தில் *மருத்துவ முறைகேடுகள்* ஆகும்.

இந்தத் தொடர் பொதுமக்களிடமிருந்தும் விமரிசகர்களிடமிருந்தும் பரவலான பாராட்டைப் பெற்றுள்ளது.

மேற்கோள்கள்
-----------

1. ↑  "Aamir's 'Satyamev Jayate' to be aired on private channels and DD1 simultaneously". CNN-IBN. 14 April 2012. Archived from the original on 15 ஏப்ரல் 2012. .
2. ↑  "I'm excited about my TV show: Aamir Khan". *ஹிந்துஸ்தான் டைம்ஸ்*. 22 October 2011. Archived from the original on 25 டிசம்பர் 2018.. பார்த்த நாள்: 2 April 2012.

வெளி இணைப்புகள்
---------------

* அலுவல்முறை வலைத்தளம்
* அலுவல்முறை யூ டியூப்
* யூடியூபில் சத்யமேவ ஜெயதே அலுவல்முறை கருத்திசை
* யூடியூபில் Aamir Khan's Television Debut — Satyamev Jayate — Promo 1 'Dil Se Dekho'
* Satyamev Jayate App
* சத்யமேவ ஜெயதே! மழைக்காகிதம்: வலைப்பதிவு
சுவீடன் நாட்டின் ஒய்சுடாடுக்கு தென்கிழக்கில் 10 கிலோமீட்டர் தூரத்தில் இருக்கும் கசிபெர்காவில் உள்ள ஏல்சு கற்களின் வயது அங்கிருந்த கரிமப்பொருட்களைச் சேகரித்து கதிரியக்கக் கார்பன் காலக்கணிப்பு முறையில் கி.பி 600 எனக் கண்டறியப்பட்டது.
**கதிரியக்கக் காலமதிப்பீடு** (*radiometric dating*, அல்லது *radioactive dating*) என்பது ஒரு பொருளின் வயதைக் கண்டறியும் ஒரு வழிமுறையாகும். இயற்கையில் தோன்றும் கதிரியக்க ஓரிடத்தனிமத்தின் அளவையும் அத்தனிமத்தின் சிதைவினால் உருவான விளைபொருட்களின் அளவையும் இம்முறை ஒப்பிடுகிறது. நன்கு அறியப்பட்ட உட்கரு சிதைவு வீதங்களை இம்முறை பயன்படுத்திக் கொள்கிறது.

பாறைகளின் வயது மற்றும் புவியியல் தோற்றங்கள் மட்டுமல்ல புவியின் வயதையும்கூட நிர்ணயம் செய்வதற்கு இம்முறையே முதன்மையானதாக உள்ளது. இயற்கையாக மற்றும் செயற்கையாகத் தோன்றிய பரவலான எல்லாப் பொருட்களின் வயதையும் இம்முறையைப் பயன்படுத்தி அறியலாம். தொல்லுயிர்ப் புதைப் படிவுகள் காணப்பட்ட அசலான இடத்திலிருக்கும் பாறைகள் மற்றும் பாறைகளுக்கு கீழும் மேலுமாக சேகரிக்கப்பட்ட மாதிரிகள் ஆகியனவற்றைப் பயன்படுத்தி தொல்லுயிர்ப் புதைப்படிவுகளின் வயதைக் கண்டறியலாம். கலைப்படைப்புகள் உள்ளிட்ட தொல்லியல்சார் பொருட்களின் வயதும் இம்முறையிலேயே காணப்படுகிறது.

புவி வரலாற்றுக் கால அளவை உருவாக்குவதிலும் இம்முறை பெரும்பங்கு வகிக்கிறது. கதிரியக்கக்கரிமக் காலக்கணிப்பு, பொட்டாசியம்-ஆர்கான் காலக்கணிப்பு, யுரேனியம்-ஈயம் காலக்கணிப்பு என்பன அவற்றுள் நன்கு அறியப்பட்ட தொழில்நுட்ப முறைகளாகும்.

மேற்கோள்கள்
-----------

1. ↑  "Ales stenar". The Swedish National Heritage Board. 11 October 2006. 31 மார்ச் 2009 அன்று மூலம் பரணிடப்பட்டது. 9 March 2009 அன்று பார்க்கப்பட்டது.
2. ↑  International Union of Pure and Applied Chemistry. *Radioactive dating*. Compendium of chemical terminology, internet edition.
3. ↑  McRae A. 1998. *Radiometric dating and the geological time scale: circular reasoning or reliable tools?* Radiometric dating and the geological time scale. TalkOrigins Archive
**சூரியப் பொருண்மை** அல்லது **சூரியத் திணிவு** (*M*☉) (Solar mass) என்பது வானியலில் ஒரு திணிவலகு (திணிவை அளக்கும் அலகு) ஆகும். சூரியப் பொருண்மை என்பது சூரியனின் திணிவுக்கு சமமான திணிவு ஆகும்.அதாவது 2 சூரியத் திணிவு என்று குறிப்பிட்டால் அது சூரியனைப் போல இரண்டு மடங்கு திணிவு உடையது என்பது பொருள். இதன் மூலம் மற்ற விண்மீன்கள், விண்மீன் பேரடைகள், நெபுலாகள் மற்றும் விண்மீன் கொத்துகள் போன்றவற்றின் திணிவு அல்லது நிறையை குறிப்பிடுகிறார்கள்.  
சூரியத் திணிவு முறையே:

{\displaystyle M\_{\odot }=(1.98855\ \pm \ 0.00025)\ \times 10^{30}{\hbox{ kg}}}
மேலேயுள்ள **சூரியப் பொருண்மை** புவியை விட 332,946 மடங்கும், வியாழன் கோளை விட 1048 மடங்கும் பெரியது.  

புவி, சூரியனை நீள் வட்டப் பாதையில் சுற்றி வருவதால், சூரியனின் நிறையை சுற்றுக்காலத்திற்கான சமன்பாடு மூலம் கணக்கிடலாம். புவி, சூரியனை சுற்றி வர எடுத்துக் கொள்ளும் காலம், புவிக்கும் சூரியனுக்கும் இடைப்பட்ட தூரம் (வானியல் அலகு) மற்றும் ஈர்ப்பியல் மாறிலி(G) இவைகளின் மூலம் கணக்கிடப்படுகிறது.

{\displaystyle M\_{\odot }={\frac {4\pi ^{2}\times (1\ {\rm {AU}})^{3}}{G\times (1\ {\rm {year}})^{2}}}}.

மேற்கோள்கள்
-----------

1. ↑  2013 Astronomical Constants  பரணிடப்பட்டது 2013-02-14 at the வந்தவழி இயந்திரம்
2. ↑  NIST CODATA
3. ↑  Harwit, Martin (1998), *Astrophysical concepts*, Astronomy and astrophysics library (3 ed.), Springer, pp. 72, 75, ISBN 0-387-94943-7
அணுக்கருவியலில், **கதிரியக்கத் தொடர்** (*radioactive series* அல்லது *decay chain*) என்பது கதிரியக்கம் காரணமாகப் புதிதாகத் தோன்றும் சேய்த் தனிமமும் நிலையற்றதாக இருக்குமாயின் அதுவும் கதிரியக்கச் சிதைவிற்கு உள்ளாகித் தொடர் தேய்விற்கு உள்ளாகும் நிகழ்வு ஆகும். இவ்வாறே நிலையான தனிமம் தோற்றுவிக்கப்படும் வரை கதிரியக்கம் தொடரும். இந்நிகழ்வில் தோன்றும் ஓரிடத்தான்கள் (ஐசோடோப்பு) அனைத்தும் ஒரு கதிரியக்கத் தொடர் அல்லது ஒரு கதிரியக்கக் குடும்பம் எனப்படுகிறது.

```
ஒரு *தாய் ஓரிடத்தான்* தேய்ந்து *சேய் ஓரிடத்தான்* ஆகின்றது. இந்த சேய் ஒரு நிலையான தனிமமாகவும் இருக்கலாம், அல்லது இது மேலும் தேய்ந்து அதனது சேய் ஓரிடத்தானாக மாறவும் முடியும். ஒரு சேய் ஓரிடத்தானில் இருந்து உருவாகும் ஓரிடத்தான் *பெயர்த்தி ஓரிடத்தான்" (*granddaughter isotope*) என அழைக்கப்படுகிறது..*
```

கதிரியக்கத் தோரியத் தொடரில் 90 தோரியம் 232 இல் (232Th) தொடங்கி, காரீய ஐசோடோப்பான காரியம் 208 (208Pb.) உடன் முடிவடைகிறது. இதுபோல் யுரேனியத் தொடரும் ஆக்டினியத் தொடரும் நெப்டூனியம் தொடரும் உள்ளது.

```
                                                                யுரேனியம்  238 கதிரிக்கத் தொடர்-
```


யுரேனியம் || U || 92 || 234 ||α || 3.32 செ.மீ || 3\*10^5 வரு

| தனிமம் | குறியீடு | அணு எண் | அணு நிறை | வெளிப்படும் துகள் | வளிமத்தில் செல்தொலைவு | அரை வாணாள்
 |
| --- | --- | --- | --- | --- | --- | --- |
| யுரேனியம் | U | 92 | 238 | α | 2.7 செ. மீ. | 4.5\*10^9 வருடம்
 |
| தோரியம் | Th | 90 | 234 | β |  | 24.5 நாள்கள்
 |
| புரோட்டோஆக்டினியம் | Pa | 91 | 234 | β |  | 1.14 நிமி
 |
|
| தோரியம் | Th | 90 | 230 | α | 3.19 | 83,00 0 வரு
 |
| ரேடியம் | Ra | 88 | 226 | α | 4.12 | 1600 வரு
 |
| ரேடான் | Rn | 86 | 222 | α | 4.12 | 3.83 நா
 |
| பொலோனியம் | Po | 84 | 218 | α | 4.72 | 3.05 நிமி
 |
| ஈயம் | Pb | 82 | 214 | β | எடுத்துக்காட்டு | 26.8 நிமி
 |
| பிசுமத் | Bi | 83 | 214 | α,β | எடுத்துக்காட்டு | 19.7 நிமி
 |
| பொலோனியம் | Po | 84 | 214 | α | எடுத்துக்காட்டு | 10^6 செக
 |
| தாலியம் | Tl 81 210 β 1.32 ;sks
 |
| ஈயம் | Pb | 82 | 210 | β |  | 22 வரு
 |
| பிசுமத் | Bi | 83டு | 210 | β |  | 5 நா
 |
| பொலோனியம் | Po | 84 | 210 | α | 3.92 | 140 நா
 |
| ஈயம் | Pb | 82 | 206 | நிலையானது | டு | இல்லை இத்தொடர் (N+2) தொடர்என்று அறியப்படும்..அணுநிறையை 4 ஆல் வகுத்தால்N+2 என்று கிடைக்கும்.
 |

இது போல் தோரியம் தொடரை அடியில் காட்டி இருப்பது போல் குறிக்கலாம் 90 தோ232.

மேலும் கதிரியக்க அக்டீனியத் தொடரும் உள்ளது 92 அக் 235 .உள்ளது
ஆலய முகப்பு
**வற்றாப்பளை கண்ணகி அம்மன் ஆலயம்** இலங்கையின் வடபகுதியான வன்னிப் பெருநிலப்பரப்பில் முல்லைத்தீவு மாவட்டத்தில் வற்றாப்பளை என்னும் கிராமத்தில் அமைந்துள்ள ஒரு கண்ணகி அம்மன் ஆலயமாகும். முள்ளியவளை, தண்ணீருற்று ஆகிய கிராமங்களை அயற்கிராமங்களாகக் கொண்டுள்ளதோடு நந்திக்கடலும், வயல்வெளிகளும், பாலைமரச் சோலையும் சூழ்ந்த பசுமையான சூழலில் இவ்வாலயம் அமைந்துள்ளது.

ஆலய வரலாறு
----------

அடங்காப்பற்று என அழைக்கப்படும் இவ் வன்னிப் பிரதேசத்தை வன்னி மன்னர்கள் ஆட்சி செய்தபோது யாழ்ப்பாண மன்னர்கள், போர்த்துக்கேயர், ஒல்லாந்தார் போன்றோருக்கு கப்பம் செலுத்தினர். இவர்களின் பின் வருகைதந்த ஆங்கிலேயர்களை எதிர்க்குமளவிற்கு வீரம் கொண்டவர்களாகப் பிற்காலத்தில் விளங்கினர். இத்தகை வன்னி மன்னர்களால் பரிபாலிக்கப்பட்ட இவ்வாலயத்தை போர்த்துக்கேயர் காலத்தில், போர்த்துக்கேய தளபதியாகிய நெவில் என்பவன் அழிக்க முற்பட்ட போது ஆலயத்தில் நின்ற பன்னிச்சை மரம் தனது காய்களை வீசி ஆலயத்தை அழிக்க விடாது தடுத்தது. இவ்வற்புத வரலாற்றை ஆலயத்தில் இன்றும் படிக்கப்படும் **பன்னிச்சை ஆடிய பாடற்சிந்து** மூலம் அறிய முடிகிறது.

### வரலாற்றுப் பின்னணி

இலங்கையில் முல்லைத்தீவில் ஆரம்பகாலத்தில் விவசாயிகளால் ஆரம்பிக்கப்பட்ட பொங்கல் வழிபாடானது பின்னர் 1950 களில் வாரம் ஒருநாள் என்ற வழிபாடாகி பின்னர் வேதாகம வழிப்படி முறையான பூசைகளுடன் ஆரம்பிக்கப் பட்டது. 1958 களில் ஆலயபரிபாலன சபையின் கீழ் கொண்டுவரப்பட்டு திங்கள் வெள்ளி தோறும் விசேட அபிசேகம் என்ற முறையில் ஆலய வழிபாடுகள் நடைபெறத் தொடங்கின. இவ்வாலயமானது ஆங்கிலேயர் காலத்திலேயே பிரபலமாக விளங்கியது. இவ்வாலயத்தை தமிழர்கள் மாத்திரமன்றி சிங்களவர்களும் வழிபட்டு வருகின்றனர். உள்நாட்டுப் பிரச்சினைகள் மூலம் ஆலயம் பலமுறை சேதமாகிய போதிலும் 2002 ஆண்டு சமாதான ஒப்பந்தத்தின் பின்னர் மீண்டும் புனரமைக்கப்பட்டு வருகின்றது. இதன் இராஜ கோபுரமானது 2006 ஆம் ஆண்டு நிறைவடைய இருந்தபோதிலும் இலங்கை அரசின் விடுதலைப் புலிகள் கட்டுப்பாட்டுப் பகுதிகளுக்கு விதிக்கப்பட்ட பொருட்தடைக் காரணமாக நிலவிவரும் சீமேந்து தட்டுப்பாடு காரணமாக இராஜகோபுர வேலைகள் முழுமையடையவில்லை.

விசேட வழிபாடுகள்
----------------

* வைகாசி விசாகப்பொங்கல் (தமிழ் மாதமுறைப்படி)
* பங்குனித் திங்கள் (தமிழ் மாதமுறைப்படி) - 4
* கார்த்திகைத் திங்கள் (தமிழ் மாதமுறைப்படி) - 4
* நவராத்திரி
* சிவராத்திரி
* பங்குனி மாதக்கடைசியில் (தமிழ் மாதமுறைப்படி) நடைபெறும் மஞ்சம்

வெளியிணைப்புக்கள்
-----------------

* தமிழ்வாணன் இணையத்தளத்தில் கோவில் பற்றிய கட்டுரை பரணிடப்பட்டது 2007-01-19 at the வந்தவழி இயந்திரம் (தமிழில்)